
Regulamentul privind sistemul de supraveghere video pentru respectarea regimului deșeurilor în județul Bistrița-Năsăud



ART 1. DISPOZIȚII GENERALE

În contextul actual securitatea spațiilor publice din județul Bistrița-Năsăud nu poate fi asigurată fără o supraveghere video eficientă, care să permită, atât monitorizarea în timp real a respectării regimului deșeurilor, cât și înregistrarea imaginilor video.
Aceste sisteme de supraveghere video se adresează, în principal spațiilor publice: drumuri, parcuri, malurile râurilor, zonele verzi şi zonele împădurite, platformele de colectare a deșeurilor, etc.
Totodată utilizarea unui astfel de sistem include anumite responsabilităţi şi garanţii din partea proprietarului de sistem, referitor la prelucrarea şi protecţia datelor cu caracter personal ce se înregistrează în sistem, atribuţii şi reglementări descrise în Legea nr. 190 din 18.07.2018 privind protecţia datelor cu caracter personal.
 În acest sens, A.D.I Deșeuri Bistrița-Năsăud, este desemnat în vederea monitorizării, stocării și gestionării datelor obținute prin sistemul de supraveghere video pentru respectarea regimului deșeurilor în județului Bistrița-Năsăud, întrucât este operator de date cu caracter personal.
  Din acest motiv este necesară stabilirea unui regulament privind supravegherea prin mijloace video şi prelucrarea datelor cu caracter personal preluate şi înregistrate în sistemul de monitorizare prin înregistrare video.

ART 2. CONDIȚII DE LEGITIMITATE - REFERINȚE NORMATIVE

a) Regulamentul(UE) 679/2016 al Parlamentului European şi al Consiliului, privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţiea acestor date şi de abrogare a Directivei 95/46/CE (GDPR);
b) Legea nr. 190/2018 privind măsuri de punere în aplicare a Regulamentului (UE) 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (GDPR);
c) Legea nr. 333 din 8 iulie 2003 privind paza obiectivelor, bunurilor, valorilor şiprotecţia persoanelor, cu modificările şi completările ulterioare;
d) Hotărârea nr. 301 din 11 aprilie 2012 pentru aprobarea Normelor Metodologice a Legii nr. 333/2003 privind paza obiectivelor, bunurilor, valorilor şiprotecţia persoanelor;
e) Legea nr. 544/2001 actualizată, privind liberul acces la informațiile de interes public;
f) Ordinul Secretariatului General al Guvernului nr. 600/2018, pentru aprobarea Codului Controlului intern managerial al instituţiilor publice;
g) O.U.G. nr. 57/2019, privind Codul administrativ, cu modificările și completările ulterioare;
h) Regulamentul de Organizare şi Funcţionare al serviciului de salubrizare al județului Bistrița-Năsăud;
i) Statutul Actualizat al Asociației de Dezvoltare Intercomunitară pentru Gestionarea Integrată a Deșeurilor Municipale în județul Bistrița-Năsăud;
j) Legea Nr. 101/2006 privind serviciul de salubrizare al localităților, republicată, cu modificările și completările ulterioare;
k) Legea Nr. 51/2006 privind serviciile comunitare de utilități publice, republicată, cu modificările și completările ulterioare.

ART 3. OBIECTUL REGULAMENTULUI

Sistemul de supraveghere video este compus dintr-o infrastructură de camere de supraveghere portabile care se instalează în zonele predispuse abandonului de deșeuri și transmit fotografii/imagini pe adresele de e-mail ale persoanelor prevăzute în Anexa nr. 1 la prezentul regulament și camere fixe de supraveghere amplasate în incinta C.M.I.D Tărpiu și pe platformele de colectare a deșeurilor, reţele de date şi de alimentare, servere şi alte echipamente de înregistrare şi gestiune a datelor, inclusiv software-ul aferent. Toate camerele funcţionează 24 de ore, 7 zile pe săptămână.

ART 4. SCOPUL REGULAMENTULUI PRIVIND SUPRAVEGHEREA VIDEO PENTRU RESPECTAREA  REGIMULUI DEȘEURILOR ÎN JUDEȚUL BISTRIȚA-NĂSĂUD

Conform prevederilor art. 6, alin. (1) lit. c) și e), din Regulamentul UE 2016/679, operatorul poate prelucra imaginile fără a necesita acordul persoanei vizate.
Regulamentul privind supravegherea prin mijloace video pe raza U.A.T-urilor din județul Bistrița-Năsăud are drept scop:
1. Stabilirea unui set unitar de norme care reglementează implementarea şi utilizarea sistemului de supraveghere video, necesar în indentificarea cazurilor de nerespectare a regimului deșeurilor în județul Bistrița-Năsăud, respectând în același timp obligațiile ce revin A.D.I Deșeuri Bistrița-Năsăud,  măsurile adoptate pentru protecţia datelor cu caracter personal, protejarea vieţii private, a intereselor legitime şi garantarea drepturilor fundamentale ale persoanelor vizate.
2. Stabilirea responsabilităţilor privind administrarea şi exploatarea sistemului de supraveghere video, precum şi cele privind întocmirea, avizarea şi aprobarea documentelor aferente acestor activităţi.
3. Sistemul video este necesar pentru a sprijini politicile de securitate instituite de actele normative care reglementează protecția datelor cu caracter personal și contribuie la îndeplinirea atribuțiilor Corpului de control al A.D.I. Deșeuri Bistrița-Năsăud, cu privire la respectarea regimului deșeurilor și protecției mediului.
Prezentul Regulament descrie măsurile care necesită a fi luate de A.D.I Deșeuri Bistrița-Năsăud pentru a proteja datele cu caracter personal, care sunt prelucrate prin metoda supravegherii video, protejarea vieţii private şi a altor drepturi fundamentale şi interese legitime ale cetățenilor.


ART 5. BENEFICIILE SISTEMULUI DE SUPRAVEGHERE:

 Eficientizarea activităţii de supraveghere în perimetrul unităţilor administrativ-teritoriale din județul Bistrița-Năsăud,  pe drumuri, parcuri, malurile râurilor, zonele verzi şi zonele împădurite, platformele de colectare etc.
 Respectarea actelor, normativelor și a legislației în vigoare pentru protecția mediului;
 Eficientizarea prevenirii şi combaterii activităţilor contravenţionale;
 

ART 6. ZONELE SUPRAVEGHEATE
 
Componentele sistemului de supraveghere video sunt amplasate în totalitate pe raza unităților administrativ- teritoriale din județul Bistrița-Năsăud.
Se supraveghează zonele menționate în prezentul Regulament iar imaginile se stochează potrivit normelor legale, coroborat cu specificaţiile tehnice ale echipamentelor, iar în cazul producerii unui eveniment semnalat de persoane sau instituţii abilitate, durata de păstrare a materialului filmat relevant poate depăşi limitele normale în funcţie de timpul necesar investigării acestuia.
Se supraveghează în principal:
  - zonele verzi;
  - zonele împădurite;
  - platformele de colectare a deșeurilor;  
  - incinta C.M.I.D Tărpiu;
  - drumuri, căi de acces;
  - Stații de Transfer;
  - Centre de Colectare;
  -parcurile, precum şi alte asemenea locuri publice aflate în proprietatea sau în administrarea unităţii administrativ-teritoriale sau a altor instituţii şi servicii publice de interes local.
Amplasarea camerelor a fost atent revizuită astfel încât să nu prejudicieze drepturile şi libertăţile fundamentale sau interesele persoanelor vizate.
Camerele de supraveghere video sunt amplasate în locuri vizibile. Orice utilizare ascunsă a acestora este strict interzisă, cu excepţia cazurilor expres reglementate de legislaţie.
      

ART 7. DATELE CU CARACTER PERSONAL COLECTATE PRIN INTERMEDIUL SISTEMULUI DE SUPRAVEGHERE VIDEO

         Toate camerele funcţionează în regim 24 din 24 ore şi sunt fixate pe stâlpi și arbori.
La darea în exploatare a sistemului de supraveghere video, administratorul sistemului va primi instructajul referitor la setările sistemului de monitorizare video, respectarea regimului de confidenţialitate şi dreptul de acces la informaţia prelucrată în sistemul de evidenţă.
	Următoarele categorii de date cu caracter personal vor fi prelucrate: imagini ale persoanelor (fotografii și imagini video), numere de înmatriculare sau înregistrare ale vehiculelor.

ART 8. LIMITAREA SCOPULUI

Sistemul de supraveghere video va fi utilizat numai în scopul în care este instalat, fără a se urmări în special obţinerea unor informaţii pentru anchetele sau procedurile infracționale, cu excepţia situaţiilor în care se produce un incident sau se observă un comportament infracţional.  Imaginile pot fi transmise însă organelor competente, în cadrul unor investigații civile sau penale, această procedură fiind reglementată separat într-un protocol de colaborare cu organele competente.
Din partea A.D.I Deșeuri Bistrița-Năsăud vor fi desemnați  responsabili, care vor administra și gestiona accesul la imaginile și datele stocate.

ART 9. CATEGORII SPECIALE DE DATE CU CARACTER PERSONAL

Sistemul de monitorizare video al A.D.l Deșeuri Bistrița-Năsăud are ca scop monitorizarea drumurilor, parcurilor, malurile râurilor, zonele verzi şi zonele împădurite, platformele de colectare a deșeurilor etc., incinta C.M.I.D Tărpiu și nu are ca scop captarea (spre exemplu, prin focalizare sau orientare selectivă) sau prelucrarea imaginilor (spre exemplu indexare, creare de profiluri) din categoria specială de date cu caracter personal.
De asemenea nu se utilizeaza tehnici de prelucrare a datelor biometrice, sau alte mijloace de prelucrare a datelor privind starea de sanatate.
Tot din categoria datelor speciale cu caracter personal fac parte si convingerile politice, religioase sau filosofice, care nu fac obiectul acestei prelucrari, iar in cazuri adunarilor publice care au obiectul exprimării acestor convingeri, se va avea în vedere, prin măsurile tehnico-organnizatorice luate, ca prelucrarea imaginilor video sa fie efectuată doar în scopuri de protecția mediului și prevenire sau identificăre a situațiilor de încălcare a legislației privind gestionarea deșeurilor.

ART 10. ACCESUL LA DATELE CU CARACTER PERSONAL ŞI DEZVĂLUIREA ACESTORA

Accesul la imaginile video înregistrate în timp real este limitat la un număr redus de persoane, angajați ai A.D.I Deșeuri Bistrița-Năsăud, care pot fi identificați individual, în conformitate cu lista aprobată de unitățile administrativ-teritoriale din județul Bistrița-Năsăud și prezentată în Anexa nr. 1.
Accesul la imaginile video şi/sau la arhiva în care sunt stocate imaginile înregistrate este permis numai persoanelori responsabile, prevăzute în Anexa nr. 1, în vederea îndeplinirii sarcinilor de serviciu.
La solicitarea în scris al organelor abilitate se pot efectua copii din fișierele temporare în care sunt stocate imaginile video.

ART 11. PROTECŢIA SISTEMULUI INFORMAŢIONAL DE DATE CU CARACTER PERSONAL ÎN CARE SUNT STOCATE (PRELUCRATE) IMAGINILE VIDEO

În vederea securizării sistemului informaţional de date cu caracter personal în care sunt stocate (prelucrate) imaginile video, se aplică următoarele măsuri tehnice şi organizatorice:
 -sistemul informaţional de date cu caracter personal în care sunt stocate (prelucrate) imaginile video se păstrează la sediul A.D.I Deșeuri Bistrița-Năsăud;
- responsabilii din cadrul A.D.I Deșeuri Bistrița-Năsăud vor fi consultați înainte de achiziționarea sau instalarea oricărui nou sistem de supraveghere;
 -toate sistemele trebuie să corespundă cerinţelor de securitate descrise în legislaţia națională;
- accesul fizic la sistemul informaţional de date cu caracter personal în care sunt stocate (prelucrate) imaginile video este permis numai persoanelor responsabile desemnate de A.D.I Deșeuri Bistrița-Năsăud și reprezentații firmei care efectuează mentenanță, revizie tehnică și reparații, conform contractelor încheiate în acest sens ;
 -accesul la înregistrările video prelucrate este restricţionat prin introducerea unui şir de parole și se va constitui un fișier de istoric a logărilor;
 -în cazul deconectării energiei electrice, sistemul informaţional de date cu caracter personal în care sunt stocate (prelucrate) imaginile video este dotat cu sursă autonomă de alimentare cu energie electrică (UPS);
 -sistemul informaţional de date cu caracter personal în care sunt stocate (prelucrate) imaginile video este dotat cu mijloace de protecție în rețea;
- echipamentele sunt instalate astfel încât să se afle sub supraveghere doar spații publice, care au nevoie de protecție suplimentară;
 -utilizatorii sistemului de supraveghere video sunt instruiţi pentru utilizarea și exploatarea corectă a sistemului;
	A.D.I Deșeuri Bistrița-Năsăud actualizează, dacă este cazul, lista persoanelor care au acces la sistemul informaţional de date cu caracter personal în care sunt stocate (prelucrate) imaginile video, care descrie în detaliu drepturile de acces ale acestora accesul fiind inscris in fisa postului.

ART 12. CONTROL ACCES

Imaginile captate de sistemul de supraveghere video sunt vizualizate în timp real pe monitoarele dintr-o încăpere situată la sediul A.D.I. Deșeuri Bistrița-Năsăud, iar monitoarele nu pot fi văzute din exterior.
Accesul neautorizat în camera în cauză, este interzis. Accesul este strict limitat la angajaţii autorizaţi, după cum urmează:
- Președintele A.D.I Deșeuri Bistrița-Năsăud/ Director Executiv A.D.I Deșeuri Bistrița-Năsăud;
- persoanele desemnate în Anexa nr. 1;
- personalul tehnic al societăţii comerciale care asigură mentenanţa şi garanţia sistemului, în baza legitimaţiei de serviciu şi delegaţiei de serviciu -însotit de o persoană din cadrul A.D.I Deșeuri Bistrița-Năsăud;
- persoanele care au calitatea de politist al politiei judiciare, procuror sau magistrat, în baza legitimaţiei de serviciu și a motivării scrise adresata A.D.I Deșeuri Bistrița-Năsăud - însotite de o persoană din cadrul A.D.I Deșeuri Bistrița-Năsăud;
- cadrelor Inspectoratului pentru Situaţii de Urgenţă Bistrita-Nasaud, Inspectoratului Judeţean de Jandarmi Bistrita-Nasaud, Inspectoratului de Poliţie al Judeţului Bistrita-Nasaud,  Oficiului Judeţean de Telecomunicaţii Speciale Bistrita-Nasaud, Institutiei Prefectului Judetului Bistrita-Nasaud, Direcţiei Judeţene de Informaţii Bistrita-Nasaud şi angajatii altor instituţii, desemnați de conducătorii acestora să facă parte din colectivul de coordonare a unor acţiuni comune, în cazul unor adunări publice sau manifestaţii cultural-sportive de amploare, ce se desfăşoară pe raza U.A.T-urilor din județul Bistrița-Năsăud sau pentru îndeplinirea altor atribuţii de serviciu pe timpul misiunilor de asigurare a ordinii publice la adunări publice cu grad mediu/ridicat/caracter complex, sau pentru îndeplinirea altor atribuțiuni legale ce le revin, însoţite de o persoană din cadrul A.D.I Deșeuri Bistrița-Năsăud.
Accesul se realizează exclusiv în interes de serviciu şi se va consemna într-un registru de acces, existent la A.D.I Deșeuri Bistrița-Năsăud.
Datele stocate devin proprietatea A.D.I Deșeuri Bistrița-Năsăud şi sunt administrate strict în conformitate cu Regulamentul European nr. 679/2016 al Parlamentului European şi al Consiliului, privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţiea acestor date şi de abrogare a Directivei 95/46/CE (GDPR), cu Legea nr. 190/2018, iar accesul la aceste date este autorizat de către Președintele A.D.I Deșeuri Bistrița-Năsăud/ Directorul Executiv A.D.I Deșeuri Bistrița-Năsăud.

ART 13. MĂSURI TEHNICE ȘI ORGANIZATORICE DE PROTECȚIE A SISTEMULUI VIDEO

Pentru a proteja securitatea sistemului de supraveghere video şi pentru a asigura protecţia vieţii private, se dispun următoarele măsuri tehnice şi organizatorice:
• limitarea timpului de stocare a materialului filmat, în conformitate cu cerinţele de securitate şi legislaţia în vigoare privind pastrarea datelor;
• mediile de stocare (serverele pe care se stochează imaginile înregistrate) se află în spaţii securizate şi protejate, asigurâdu-se securitatea fizică si totodată realizându-se copii de siguranță;
• toţi utilizatorii cu drept de acces la sistemul de supraveghere video au semnat angajamente de confidenţialitate, prin care se obligă să respecte prevederile legale în domeniul protecției datelor cu caracter personal;
• utilizatorilor li se acordă dreptul de acces doar pentru acele resurse care sunt strict necesare pentru îndeplinirea atribuțiilor de serviciu;
• doar responsabilii numiți în acest sens de către operator (ADI) au dreptul să acceseze fişierele înregistrate în sistem.

ART 14. DREPTURI DE ACCES AL UTILIZATORILOR

Accesul la imaginile stocate şi/sau la caracteristicile tehnice ale sistemului de supraveghere video este limitat la un număr redus de persoane şi este determinat prin atribuţiile specificate în fişa postului.
A.D.I Deșeuri Bistrița-Năsăud impune limite stricte în privinţa persoanelor care au acces:
◊ să vizioneze materialul filmat în timp real: imaginile care se derulează în timp real sunt accesibile administratorului sistemului de supraveghere și  persoanelor autorizate în acest sens și prevăzute în Anexa nr. 1;
◊ să vizioneze înregistrarea materialului filmat: vizionarea imaginilor înregistrate se va face în cazuri legal justificate, cum ar fi cazurile prevăzute expres de lege şi incidentele de securitate-pentru persoanele care solicit drept de acces în conformitate cu legislația;
◊ să copieze, să descarce, să şteargă sau să modifice orice material filmat de sistemul de supraveghere video- pentru persoanele prevăzute în Anexa nr. 1.
Toţi membrii personalului cu drepturi de acces beneficiază de o instruire iniţială în domeniul protecţiei datelor.
Acest regulament va fi înscris în programul de instruire și îndrumare al utilizatorilor care au drept de acces şi atribuţii de operare a sistemului de supraveghere video.
Întregul personal din subordine, implicat în operarea sistemului de supraveghere video, va fi instruit și informat cu privire la toate aspectele funcţionale, operaţionale şi administrative ale acestei activităţi.
         
ART 15. DEZVĂLUIREA DATELOR CU CARACTER PERSONAL

Pentru a avea acces la imaginile stocate de sistemul de supraveghere video al A.D.I Deșeuri Bistrița-Năsăud, instituţiile abilitate vor întocmi o adresă prin care vor indica baza legală a solicitării, data, perioada şi intervalul orar, precum şi zona de interes. A.D.I Deșeuri Bistrița-Năsăud va analiza cererea şi în termenul înscris în adresă, urmând să procedeze la predarea acestora cu asigurarea condiţiilor de confidenţialitate, instituţiei solicitante.
Orice activitate de dezvăluire a datelor personale către terţi va fi documentată şi supusă unei analize riguroase privind necesitatea comunicării, şi compatibilitatea dintre scopul în care se face comunicarea şi scopul în care aceste date au fost colectate inițial pentru prelucrare.
Orice situaţie de dezvăluire va fi consemnată de administratorul sistemului în Registrul de evidenţă special constituit.
Exercitarea dreptului de acces la date cu caracter personal al persoanelor vizate se va asigura în conformitate cu prevederile art. 15 din Regulamentul UE nr. 679/2016.



ART 16. DURATA PĂSTRĂRII ÎNREGISTRĂRILOR VIDEO

Durata păstrării înregistrărilor video este de cel puțin 20 de zile calendaristice, dar nu mai mult de 30 de zile calendaristice, după care acestea se șterg automat în ordinea în care au fost înregistrate.
În cazul producerii unui incident de securitate, durata de păstrare a înregistrărilor video poate depăşi limitele admisibile, în funcţie de timpul necesar investigării suplimentare a incidentului de securitate.

ART 17. INFORMAREA PUBLICULUI REFERITOR LA SUPRAVEGHEREA VIDEO

Informarea publicului referitor la supravegherea video de pe raza U.A.T-urilor din județul Bistrița-Năsăud se efectuează prin indicatoare de dimensiunea 40x20 cm, instalate pe raza unităților administrativ-teritoriale în județul Bistrița-Năsăud. 
Totodată, informarea se efectuează prin postarea datelor prevazute la art. 12 din Regulamentul UE 679/2016, pe site-ul  A.D.I Deșeuri Bistrița-Năsăud;
A.D.I Deșeuri Bistrița-Năsăud asigură respectarea drepturilor ce revin persoanelor vizate, în conformitate cu legislaţia în vigoare.

ART 18. EXERCITAREA DREPTURILOR DE ACCES, INTERVENŢIE ŞI OPOZIŢIE

Pe întreaga perioadă de stocare a datelor cu caracter personal, persoanele vizate au dreptul de acces la datele personale, care le privesc, deţinute de A.D.I Deșeuri Bistrița-Năsăud, de a solicita intervenția (ștergere/actualizare/rectificare/anonimizare) sau a se opune prelucrărilor, conform legii.
         Orice cerere de a accesa, rectifica, bloca şi/sau şterge date cu caracter personal, ca urmare a utilizării camerelor video, ar trebui să fie adresată A.D.I Deșeuri Bistrița-Năsăud în calitate de operator date cu caracter personal.
Dacă există solicitarea expresă a persoanei vizate, i se poate trimite o copie a imaginlilor în care a fost înregistrată. Imaginile furnizate vor fi clare, în măsura posibilităţii, cu condiţia de a nu prejudicia drepturile terţilor (persoana vizată va putea vizualiza doar propria imagine, imaginile altor persoanelor care pot apărea în înregistrare vor fi editate astfel încât să nu fie posibilă recunoaşterea/identificarea lor). 
În cazul unei asemenea solicitări, persoana vizată este obligată:
◊ să se identifice dincolo de orice suspiciune (să prezinte actul de identitate când participă la vizionare), să menţioneze data, ora, locaţia şi împrejurările în care a fost înregistrată de camerele de supraveghere;
Există posibilitatea refuzării exercitării dreptului de acces în situaţia în care se aplică excepţiile prevăzute de lege. 

ART 19. DISPOZIȚII FINALE
Regulamentul privind sistemul de supraveghere video va fi completat și actualizat ori de câte ori apar modificări a prevederilor legale în baza cărora s-a elaborat, precum și în cazul în care apar alte circumstanțe care impun modificarea acestuia.

          Prezentul Regulament intră în vigoare la data aprobării și adoptării de către unitățile administrative- teritoriale ale județului Bistrița-Năsăud membre A.D.I Deșeuri Bistrița-Năsăud.






Anexa nr. 1 Lista persoanelor cu drept de acces la înregistrările în timp real, stocate în sistemul de supraveghere video pentru respectarea regimului deșeurilor în județul Bistrița-Năsăud
	Nr.
crt.
	Numele și
prenumele 
	Funcția 
	Drepturi, atribuții și acces la date cu caracter personal

	1 
	Cristian Marius Niculae
	Director Executiv A.D.I Deșeuri Bistrița-Năsăud
	Persoană responsabilă
de sistemul de
supraveghere
	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate
• este responsabil de buna
funcționare a sistemului,
• propune îmbunătățiri,
modificări ale sistemului,
• realizează investițiile de
modernizare, și update al
sistemului

	2 
	Câmpean Adrian-Alin
	Inspector în cadrul Corpului de Control A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

	3
	Lăcătuș Pop Leontin
	Inspector în cadrul Corpului de Control A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

	4
	Precub Ioan
	Inspector în cadrul Corpului de Control A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

	5
	Rus Gavrilă
	Inspector în cadrul Corpului de Control A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

	6
	Peștina Florin Nelu
	Inspector în cadrul Corpului de Control A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe parcursul vizionării imaginilor în timp real și a imaginilor înregistrate

	7
	Cocos Alexandru Vasile
	Inspector în cadrul Corpului de Control A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

	8
	Sîngeorzan Aurel
	Inspector în cadrul Corpului de Control
A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

	9
	Țega Bogdan Pavel
	Inspector în cadrul Corpului de Control A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud


	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

	10 
	Sărmaș Ioana
	Secretar A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

	11
	Sîrb Ionela
	Consilier Juridic A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud


	•vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate 

	12
	Bradea Ion
	Consilier Relații Publice- Comunicare A.D.I Deșeuri Bistrița-Năsăud
	Angajat cu atribuții pe linie de supraveghere video respectarea regimului deșeurilor în județul Bistrița-Năsăud

	• vizualizare imagini în timp
real, vizualizare înregistrări,
preluare și soluționare
solicitări privind vizionare
și/sau copiere de imagini
înregistrate,
• are acces la date cu
caracter personal pe
parcursul vizionării
imaginilor în timp real și a
imaginilor înregistrate

